**Stolit Effect sa staklenim perlama**

Na predhodno gletovanu fasadnu površinu (gletovani sloj preko termoizolacije kod termofasada ili fino malterisani sloj kod fasada sa klasičnim malterom)nanijeti grundirung StoPutzgrund(potrošnja 0,25-0,3 kg/m2).

Nakon sušenja grundirunga,gleterima od nehrđajućeg čelika,ručno,ravnomjerno nanijeti dekorativnu žbuku Stolit Effect na debljinu granulata(min.3,5 mm do max 4,0 mm).Nanešeni sloj žbuke se odmah,u mokrom stanju,uzduž I poprijeko dodatno izvlači.Površina tako postaje ravnomjernija,odnosno mirnija po svom izgledu.Uglove je potrebno obraditi sa gleterom za uglove(Sto-Eckenkelle)jer je potrebno voditi računa da se na uglovima nanese dovoljna količina dekorativne žbuke..

U dorađenu dekorativnu žbuku,dok je još mokra,upuhuju se staklene perle(Sto-Glass Pearls 2 mm), pomoću specijalnog,fino podesivog pištolja.Upuhivanje se provodi ravnomjerno,laganim kružnim pokretima pištolja.Po želji se može upuhati manje ili više staklenih peril(optimalna raspršenost staklenih peril je ca 0,20 kg/m2)

Potrošnja dekorativne žbuke Stolit Effect se ovisno od podloge I stručnog nanosa kreće od 4,5-5,5 kg/m2, a potrošnja staklenih perli Sto-Glass Pearls se kreće od 0,10 do 0,40 kg/m2 što je ujedno I maksimalna količina perli koja se smije upuhati u dekorativnu žbuku.

Potrebno je sačekati da prođe određeno vrijeme sušenja,dok materijal ne bude suh na dodir da bi se staklene perle dodatno utisnule u površinu.Treba imati na umu da se sve površine ne suše,uvijek, jednolično.

Kada dodirom ruke po površini na ruci ne ostaju tragovi dekorativne žbuke,površina se može uzduž I poprijeko preći sa valjkom StoTerrazzo Effect.Na taj se način doadatno utiskuju staklene perle I ravnaju tragovi od gletaera koji su eventualno ostali u dekorativnoj žbuci.

Kod prerane obrade površine sa valjkom može doći do mjestimičnog odvajanja dekorativne žbuke od podloge,a takva mjesta je nemoguće popraviti a da popravka ne bude vidljiva.

Tokom obrade sa valjkom potrebno je valjak često očistiti sa krpom.

Staklene perle koje otpadnu sa površine ne smiju se ponovno koristiti.